Diari Oficial de la Generalitat Valenciana


Sumari del DOGV 7026, del 17-05-2013 (2013/4626)

Notificació de la sentència dictada en el procediment ordinari número 01/126/2008.
----------------------------------------------------------------------------------

### Dades del document

Número de DOGV
:   7026

Data del DOGV
:   17-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4626


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 01/126/2008. [2013/4626]  
La secretària de la Sala Contenciosa Administrativa del Tribunal Superior de Justícia de la Comunitat Valenciana, Secció 1, fa saber que en l'assumpte contenciós amb el número 1/000126/2008, interposat per la Delegació del Govern a la Comunitat Valenciana contra l'acord de la Comissió Territorial d'Urbanisme d'Alacant, de 3 de desembre de 2007, d'aprovació provisional del Pla Parcial Sector 8, Teuleria del municipi de Polop, i la resolució de la directora general d'Ordenació del Territori, de 19 d'agost de 2008, que l'aprova definitivament, Pla Parcial, Sector 8, Teuleria, al terme municipal de Polop, ha recaigut la sentència de 15 de març de 2013, dictada per la Sala Tercera del Tribunal Suprem, Secció Quinta, que té la part dispositiva, literalment, com es diu:  
  
«Rebutgem les causes d'inadmissió al·legades, i declarem que pertoca el recurs de cassació interposat per l'advocat de l'Estat, en la representació que legalment exercix de l'Administració General de l'Estat, contra la sentència, de data 5 de juliol de 2010, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu número 126/2008, la qual, per consegüent, anul·lem. I alhora estimem el recurs contenciós administratiu sostingut per l'advocat de l'Estat, en la representació indicada, contra l'acord de la Comissió Territorial d'Urbanisme, de 3 de desembre de 2007, pel qual es va acordar supeditar el Pla parcial sector 8, Teuleria, al terme municipal de Polop (Alacant), fins que s'establira en la fitxa de planejament del pla parcial la condició que, «amb caràcter previ a l'inici de les obres d'urbanització previstes, haurà d'acreditar-se la disponibilitat legal efectiva de recursos hídrics suficients destinats al consum humà per a abastir les demandes generades», i contra la Resolució de 19 d'agost de 2008, de la directora general d'Ordenació del Territori, per la qual es va aprovar definitivament el Pla parcial sector 8, Teuleria, Polop (Alacant), acords que també declarem nuls per ser contraris a dret, sense fer una condemna expressa al pagament de les costes processals produïdes en la instància i en este recurs de cassació.  
  
  
Esta és la nostra sentència, que el Consell General del Poder Judicial ha d'inserir en la publicació oficial de jurisprudència d'este Tribunal Suprem, i que, definitivament jutjant, pronunciem, manem i firmem.»  
  
Cosa que es fa pública als efectes que preceptua l'article 72.2, en relació amb el 107.2 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
València, 2 de maig de 2013.- La secretària: María Ángeles Momparler Carrasco.